《客怀三首 其二》
明代·江源

为客偏惊节序催，独寻春色上高台。

清江碧石伤心丽，紫柏红尘拂面来。

事不关身皆是累，心从到处即成灰。山中旧宅无人住，风雨帷知长绿苔。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。